**Упутство за рад**

1. Подсетите се повеље краља Владислава манастиру Св.Богородице на Бистрици.

Обновите шта смо говорили о обавезама меропаха и соколника, работама и сл.

1. Прочитајте текст Бањске (Светостефанске) хрисовуље.

Прочитајте текст Грачаничке повеље. (дати су преводи Д.Богдановића из књиге Задужбине Косова)

1. Обаратите пажњу на законске одредбе у овим документима који су посебно издвојени и обрађени у другом раду који сам поставила (Р.Михаљчић, Закони у старим српским исправама).

На крају ове књиге постоји добар преглед са објашњењима важнијих термина. Прочитајте и појасните шта је потребно (Закон Влахом, Стари закон Србљем, меропах, сокалник, отрок, работа)

Неколико основних података о Бањској и Грачаничкој повељи

Бањска или Светостефанска хрисовуља је сачувана као препис у облику књиге од пергамента. Књига има 96 страна, на скакој по 12 редова текста, сем оних на којима су потписи. Пронађена је крајем 19. у Истамбулу и данас се чува у Библиотеци Сарај у Истамбулу. Књига садржи повељу краља Мулутина, потврду те повеље од стране бившег краља Драгутуна и повељу архиепископа Никодима, којом потврђује претходне дарове и привилегије манастиру Св. Стефана у Бањској. (На крају књиге се налази и кратка белешка Стефана Црнојевића). Оригинална хрисовуља краља Милутина није сачувана, али се сматра да је овај препис веродостојан. Документ не садржи податке о датирању, па се на основу саржине дошло до хронолошких оквира издавња повеље. Повеља краља Милутина је издата после смрти краљице Јелене (8. фебруара 1314.) а пре смрти краља Драгутина (12. март 1316.). Браћа су се помирила пре издавања ове исправе и заједно учествују у њеном издавању. Драгутин је на овој повељи потписан као „прежде бивши краљ“. Архиепископ Никодим је повељу потврдио неколико година касније, када је преузео архиепископски престо (после 17. маја 1317.). Манастир Светог Стефана у Бањској је најзначајнија задужбина краља Милутина и његова гробна црква.

Грачаничка повеља је сачувана у виду натписа на зиду храма. Фреска највероватније припада првом слоју сликарства овог храма и налази се на западном зиду ђаконикона. Натпис је оштећен, па су поједина места у повељи недостаје текст, а на појединим идаље постоје недоумице у читању. На крају натписа је уписна година 1321. Црква у Грачаници је посвећена Богородици,а краљ Милутин је обновио старији храм на том месту. Грачаница је била седиште Липљанске епископије у средњем веку.

Задатак за самосталан рад:

-Упредите опис оснивања Бањске код Данила II и податке о оснивању манастира наведене у повељи.

- Бањска је имала веома развијено манастирско властелинство. Покушајте да уочите шта све чини Бањско властелинсво (није потребно да учите села, топониме и сл, већ да сагледате генерално стуктуру манстирских имања)

- Упоредите положај меропаха и сокалника у повељи Богородице Бистричке, Бањској и Грачаничкој.

- Обаратите пажњу на статус Влаха и њихове овабезе и положај у друштву

- Пронађите додатне информације о манастирима Бањској и Грачаници (о архтектури, сликарсву, њиховој судбини од настанка до данас)